21.05.2022
Аԥсны Аҳәынҭқарра Ахада Аслан Бжьаниа Урыстәылатәи Афедерациа Атәылахьчара аминистр С. К. Шоигу иирамш идиныҳәалеит.
.
«Ҳаҭыр зқәу Сергеи Кужугет-иҧа!
Гәык-ҧсык ала ишәыдысныҳәалоит Шәира амш.
Иарбан маҵзуразаалак аҟны Шәара еиҳа иуадаҩу, зымҽхак ҭбаау аҳасабтәқәа қәҿиарала рынагӡашьа шәақәшәоит. Набыцра змам шәусура ииашаны аҳаҭыр ду иаԥсахеит. Атәылахьчара аминистрра хадара азуа, Шәара Урыстәылатәи Афедерациа Арбџьармчқәа рыҿиара ауси, атәылахьчара арӷәӷәареи рыҟны шәлагаламҭа дууп.
Аҭагылазаашьа схы иархәаны, иҭабуп ҳәа шәасҳәарц сҭахуп хаҭала аҳәынҭқаррабжьаратә усеицзураҿы аҵак ду аанызкыло Аҧсны Аҳәынҭқарра Атәылахьчара аминистрреи Урыстәылатәи Афедерациа Атәылахьчара аминистрреи реимадара арҿиараҟны шәлагалазы.
Ҳаҭыр зқәу Сергеи Кужугет-иҧа, абри аныҳәамш азы ишәзеиӷьасшьоит агәабзиара, агәамч, Урыстәылатәи Афедерациеи ажәлари реизҳазыӷьара иазку аус аҟны аиааира ҿыцқәа».